Document ID: 32005R1356

32005R1356
L 214/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1356/2005 НА КОМИСИЯТА
от 18 август 2005 година
за изменение на приложение I към Регламент (EИО) № 2377/90 на Съвета за установяване на процедура на Общността за определяне на максимално допустими граници на остатъчни вещества от ветеринарномедицински продукти в храните от животински произход по отношение на оксолинова киселина и морантел
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2377/90 на Съвета от 26 юни 1990 г. за установяване на процедура на Общността за определяне на максимално допустими граници на остатъчни вещества от ветеринарномедицински препарати в храните от животински произход (1), и по-специално член 2 от него,
като взе предвид становището на Европейската агенция за лекарства, изразено от Комитета за ветеринарните лекарства,
като има предвид, че:
(1)
Всички фармакологично активни вещества, използвани в Общността във ветеринарните лекарства, предназначени за животни за производство на хранителни продукти, следва да бъдат оценявани в съответствие с регламент (EИО) № 2377/90.
(2)
Оксолиновата киселина е включена в приложение I към Регламент (EИО) № 2377/90 по отношение на пилета и свинско за мускули, кожа и мазнини, за дроб и бъбреци, за мускули и кожа в естествени пропорции за риби, с изключение на животните, чиито яйца са предназначени за консумация от човека. Приложното поле следва да се разшири за всички видове, от които се произвеждат хранителни продукти, с изключение на животите, чието мляко или яйца са предназначени за консумация от хората; за рибите тази област обхваща само „мускул и кожа в естествени размери“, а за свинете и за птиците максималната граница за остатъци в мазнините обхваща „кожа и мазнини в естествени пропорции“.
(3)
Морантелът е включен в приложение I към Регламент (EИО) № 2377/90 по отношение на едър рогат добитък и овце за мускули, мазнини, дроб, бъбреци и мляко. Това изискване следва да обхване всички преживни.
(4)
Поради това Регламент (EИО) № 2377/90 следва да бъде изменен.
(5)
Следва да се разреши подходящ срок за влизането в сила на настоящия регламент, за да се даде възможност на държавите-членки да пристъпят, в светлината на разпоредбите на настоящия регламент, към необходимото хармонизиране на разрешителните за пазара, издавани съгласно Директива на Европейския парламент и на Съвета 2001/82/ЕО от 6 ноември 2001 г. относно Кодекса на Общността за ветеринарните медицински продукти (2).
(6)
Мерките, предвидени в настоящия регламент, са в съответствие със становището на Постоянния комитет по ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (EИО) № 2377/90 се изменя в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Прилага се от 18 октомври 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 август 2005 година.

Labels: 7
0
17